รัฐบาลไทย-ข่าวทำเนียบรัฐบาล-พ่อเมืองเพชรบุรี นำภาคีเครือข่ายเมืองเพชรบุรี ขับเคลื่อน Change for Good สร้างสิ่งแวดล้อมที่ดี เพื่อฟื้นฟูรักษา "แม่น้ำเพชรบุรี" เฉลิมพระเกียรติพระบาทสมเด็จพระเจ้าอยู่หัว
วันเสาร์ที่ 22 กรกฎาคม 2566
22/07/2566
พ่อเมืองเพชรบุรี นําภาคีเครือข่ายเมืองเพชรบุรี ขับเคลื่อน Change for Good สร้างสิ่งแวดล้อมที่ดี เพื่อฟื้นฟูรักษา "แม่น้ําเพชรบุรี" เฉลิมพระเกียรติพระบาทสมเด็จพระเจ้าอยู่หัว
พ่อเมืองเพชรบุรี นําภาคีเครือข่ายเมืองเพชรบุรี ขับเคลื่อน Change for Good สร้างสิ่งแวดล้อมที่ดี เพื่อฟื้นฟูรักษา "แม่น้ําเพชรบุรี" เฉลิมพระเกียรติพระบาทสมเด็จพระเจ้าอยู่หัว พร้อมเชิญชวนชาวเพชรบุรี ร่วมงานวันสืบสานการอนุรักษ์แม่น้ําเพชรบุรี 7 ส.ค. 66 นี้
วันนี้ (22 ก.ค. 66) นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี เปิดเผยว่า จังหวัดเพชรบุรี ได้นําแนวทางตามนโยบายของกระทรวงมหาดไทย ในการน้อมนําพระราโชบายของพระบาทสมเด็จพระเจ้าอยู่หัว ตามพระราชปณิธาน "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" โดยเฉพาะอย่างยิ่ง "การแก้ไขในสิ่งผิด" ด้วยการช่วยกระตุ้นปลุกเร้าให้ส่วนราชการและภาคีเครือข่ายทุกภาคส่วนได้ช่วยกันฟื้นฟูแม่น้ําลําคลองให้มีคุณภาพชีวิตที่ดี เหมาะสม เป็นที่พักผ่อนหย่อนใจ ที่อยู่อาศัยได้อย่างมีความสุขท่ามกลางสภาพแวดล้อมที่ดี ด้วยการคัดเลือกแม่น้ําคูคลองในพื้นที่และช่วยกันรณรงค์ส่งเสริมปรับปรุงแก้ไข ฟื้นฟู เพื่อให้แหล่งน้ํานั้น มีความสะอาดมีความสวยงาม มีความเหมาะสม ซึ่งล่าสุด จังหวัดเพชรบุรี ได้จัดประชุมคณะกรรมการฟื้นฟูและพัฒนาแม่น้ําเพชรบุรี เฉลิมพระเกียรติ เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ณ ห้องประชุม เทศบาลเมืองเพชรบุรี โดยตนได้เป็นประธานการประชุม และมีนายธรรมนูญ ศรีวรรธนะ รองผู้ว่าราชการจังหวัดเพชรบุรี ปลัดจังหวัดเพชรบุรี หัวหน้าส่วนราชการ และเจ้าหน้าที่ร่วมประชุม
"จังหวัดเพชรบุรีน้อมสํานึกในพระมหากรุณาธิคุณ พระบาทสมเด็จพระเจ้าอยู่หัว ด้วยการจัดกิจกรรมฟื้นฟูแม่น้ําเพชรบุรี เพื่อเฉลิมพระเกียรติ เนื่องในวันเฉลิมพระชนมพรรษาฯ ซึ่งประชาชนชาวเพชรบุรีต่างมีความตั้งใจ อย่างมุ่งมั่นที่จะช่วยกันฟื้นฟูแม่น้ําเพชรบุรีให้คืนสู่ความใสสะอาดให้เหมือนในอดีต ด้วยความตระหนักที่จะรักษาคุณภาพน้ําของแม่น้ําเพชรบุรี ซึ่งผลการฟื้นฟู ทั้งจากการปลูกปอเทือง กําจัดวัชพืช ทําให้สายน้ํา "แม่น้ําเพชรบุรี" มีภูมิทัศน์ ทัศนียภาพ สวยงามเป็นอย่างมาก ยกเว้นบางจุดที่ยังมีตอม่อเก่าขนาดใหญ่ ที่ยังคงต้องเร่งดําเนินการขุดลอกต่อไป นอกจากนั้นประชาชนชุมชนริมน้ํายังเข้ามามีส่วนร่วม ในการบํารุงรักษาแม่น้ําเพชรบุรีอีกด้วย" นายณัฏฐชัยฯ กล่าว
นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี ได้กําหนดให้วันที่ 7 สิงหาคมของทุกปี เป็น "วันสืบสานการอนุรักษ์แม่น้ําเพชรบุรี" ตามพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระผู้ทรงพระคุณอันประเสริฐในการทรงมุ่งมั่นแบ่งเบาพระราชภาระของพระบาทสมเด็จพระเจ้าอยู่หัวในการปฏิบัติบําเพ็ญพระราชกรณียกิจในทุกด้าน ดังนั้น จึงขอเชิญชวนพี่น้องประชาชนชาวเพชรบุรีมาร่วมกันทําให้การจัดงานวันสืบสานการอนุรักษ์แม่น้ําเพชรบุรี ด้วยความมุ่งมั่นในการสร้างสรรค์สิ่งที่ดีให้กับแม่น้ําเพชรบุรี สายน้ําแห่งชีวิต ในวันที่ 7 สิงหาคม 2566 ตั้งแต่เวลา 10.00 น. ณ มทบ.15 ค่ายรามราชนิเวศน์ พระราชวังบ้านปืน จังหวัดเพชรบุรี โดยพร้อมเพรียงกัน
"การดูแลรักษาแม่น้ําคูคลอง โดยเฉพาะอย่างยิ่ง "แม่น้ําเพชรบุรี" ซึ่งถือเป็นสายน้ําแห่งชีวิต จะทําเพียงแค่วันที่ 7 สิงหาคม วันเดียวไม่ได้ แต่พวกเราทุกคนต้องร่วมกันทําอย่างต่อเนื่องในทุกโอกาสของชีวิต เพื่อให้การ Change for Good นั้นไม่ใช่ไฟไหม้ฟาง แต่เป็นการ Change for Good ที่มีความยั่งยืน จนสามารถแก้ไขในสิ่งผิด ทําให้เมืองเพชรบุรี ราชธานีแห่งความจงรักภักดีกลายเป็นผืนแผ่นดินแห่งความสุข เป็นเมืองที่สะอาด สวยงาม และเราจะร่วมกันเพิ่มเติมพื้นที่เพื่อพัฒนาสิ่งแวดล้อมนี้ให้มากขึ้น เพื่อทําให้จังหวัดเพชรบุรีเป็นเมืองแห่งความสุขที่ยั่งยืนของทุกคนตลอดไป" นายณัฏฐชัยฯ กล่าวเน้นย้ํา